text: La manifestació de l'Onze de setembre de Barcelona tindrà l'epicentre a la Plaça d'Espanya - Teleponent
  Inici Política La manifestació de l'Onze de setembre de Barcelona tindrà l'epicentre a la...
  La manifestació de l'Onze de setembre de Barcelona tindrà l'epicentre a la Plaça d'Espanya
  Imatge d'arxiu d'una manifestació independentista a Barcelona
  La manifestació de l'Onze de Setembre de 2019 reclamarà la unitat estratègica de l'independentisme com a "condició imprescindible" per convertir Catalunya en un estat independent.
  En la presentació de la manifestació, la presidenta de l'Assemblea Nacional Catalana (ANC), Elisenda Paluzie, ha defensat que l'independentisme s'ha de posar d'acord des de la diversitat amb un "objectiu comú" sense que ningú hagi de renunciar a la seva ideologia o als orígens.
  La manifestació tindrà com a epicentre la plaça d'Espanya però s'estendrà pels carrers que conflueixen en aquest punt de Barcelona com el de la Creu Coberta, Tarragona, Gran Via, Paral·lel i Maria Cristina.
  Els organitzadors de la iniciativa han plantejat així la metàfora que buscarà mostrar com persones que arriben des de diferents punts poden convergir en un lloc concret.
  Aquest dimecres s'ha presentat la gran manifestació a Barcelona. Però a Lleida també es prevuen actes. Unes 800 persones es van manifestar a Lleida l'Onze de Setembre pels carrers de la ciutat de en la mobilització convocada un any més per l'esquerra independentista amb motiu de la Diada.
  Sota el lema 'Organitzem la resistència de baix cap a dalt. Desobeïm per canviar-ho tot', els assistents van reclamar l'alliberament dels polítics empresonats i van defensar la desobediència com a eina per assolir la independència dels Països Catalans.
  Article anteriorEl Comú destaca "l'entesa" amb JxCAT tot i estar "allunyades ideològicament"
  Article següentPenjar símbols de suport als presos a la Paeria "compromet la neutralitat" segons el PSC